

 **REPUBLICA MOLDOVA CONSILIUL\_RAIONAL TELENEȘTI**

 MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), consiliul@telenesti.md, posta@telenesti.md

 **DECIZIE nr. 1/3**

 din 26 ianuarie 2017

 **„Cu privire al transmiterea cu titlu gratuit**

**a combustibilului din biomasă unor instituții publice din raion”**

Examinând nota informativă a șefului Direcției Economie, având în vedere solicitările unor instituții publice din raion care utilizează pentru încălzire cazane pe biomasă, cu referire la acordarea combustibilului solid (brichete și peleți) din rezerva Consiliului raional, pentru a asigura funcționarea instituțiilor date pe perioada rece a anului, în conformitate cu prevederile pct. 9. 2 al Contractului de concesiune nr. 39 din 12.11.2013 și art. 4) din Acordul de asociere nr. 2 din 02.01.2014, dintre Consiliul raional Telenești, SC „Alvisedo - Impex” SRL și SRL „Iulia”, inclusiv acordurile adiționale nr. 2 și 3 din 22.12.2016 la contractul de concesiune nominalizat, privitor la achitarea valorii rentei în marfă (brichete și peleți), art.4 al. (2) lit. ”a” și ”g1”, al Legii nr. 435-XVI din 28.12.2006 privind descentralizarea administrativă, art. 8 al. (4) al Legii nr. 523din 16.07.1999

cu privire la proprietatea publică a unităţilor administrativ ­ teritoriale, a Regulamentului cu privire la biocombustibilul solid, aprobat prin Hotărârea Guvernului nr. 1070 din 27 decembrie 2013, având în vedere avizul pozitiv al comisiei consultative pentru probleme de economie buget şi finanţe, în temeiul art. 43 al. 1, lit. ”c”, al Legii nr. 436-XVI din 28.12.2006 privind administrația publică local, Consiliul raional,

**DECIDE**:

 1. Se ia act de nota informativă a d-lui Vasile Bulat - șef al Direcției Economie, privitor la solicitarea partenerilor privați SC ”Alvisedo - Impex” SRL și SRL ”Iulia” de a achita contravaloarea rentei datorate la data de 01.01.2017 (care constituie 132000 și respectiv 39590 lei), în marfă (peleți și bricheți la prețul de 3 lei /kg) și transmiterea bunurilor ulterior către instituțiile de învățământ care utilizează pentru producerea agentului termic biocombustibilul nominalizat, (se anexează).

2. Se aprobă transmiterea, cu titlu gratuit, din rezerva nevalorificată a Consiliului raional Telenești, **44 000 kg de peleți** și **13 196 kg de bricheți**, care vor fi distribuite după cum urmează:

a) Gimnaziul s. Chițcanii – Vechi – 9 000 kg peleți;

b) Gimnaziul s. Crăsnășeni – 9 000 kg peleți;

c) Liceul „A. Păunescu” din Căzănești – 9 000 kg peleți;

d) Primăria s. Verejeni – 9 000 kg peleți (pentru producerea agentului termic la instituțiile bugetare din localitatea respectivă);

e) Gimnaziul din s. Târșiței – 8 000 kg peleți;

f) Gimnaziul s. Văsieni – 3 000 kg bricheți;

g) Gimnaziul s. Bănești - 3 000 kg bricheți;

h) Gimnaziul s. Căzănești – 3 000 kg bricheți;

i) Direcției Generale Educație pentru asigurarea cu agent termic a Filialei Centrului de Creație din s. Verejeni – 1 000 kg bricheți;

l) Primăria c. Negureni - 3196 kg bricheţi.

3. Primirea – predarea bunurilor sus menționate, se va efectua în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31.12.2015.

4. Se împuternicește Președintele raionului cu dreptul de a crea prin Dispoziție comisia de predare primire(de la producător către Consiliul raional și respectiv către beneficiari nominalizați mai sus) și de a semna actele aferente procesului de predare - primire.

5. Comisia de predare – primire a bunurilor nominalizate în pct. 1 a prezentei decizii va:

a) întreprinde acțiunile ce se impun pentru asigurarea respectării prevederilor Regulamentului cu privire la biocombustibilul solid, aprobat prin Hotărîrea Guvernului nr. 1070 din 27 decembrie 2013;

b) va perfecta actele necesare pentru transmiterea bunurilor menționate la bilanţul instituţiilor vizate, în termen de până la 60 zile lucrătoare de la data intrării în vigoare a deciziei respective.

6. Controlul asupra executării prezentei decizii se pun în seama Preşedintelui raionului Teleneşti.

 7. Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al Consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md).

 **Preşedintele şedinţei Vasile Guzun**

 **Secretarul Consiliului raional Sergiu Lazăr**